2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

  บริษัทดำเนินธุรกิจรับเหมาก่อสร้างโครงการขนาดใหญ่ โดยมุ่งเน้นผลงานก่อสร้างที่มีคุณภาพสูง
  มีเป้าหมายสูงสุด คือ มาตรฐานของผลงานก่อสร้างที่มีคุณภาพ ตรงเวลา ราคายุติธรรม
  โดยคำนึงถึงความปลอดภัย สิ่งแวดล้อมและสุขอนามัย เพื่อตอบสนองความต้องการของลูกค้า
  รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัท
  เพื่อเพิ่มผลกำไร ลดต้นทุนและมีความปลอดภัยในงานก่อสร้าง

  งานก่อสร้างของบริษัท แบ่งตามประเภทการก่อสร้างได้ 5 ประเภทหลัก คือ

1.  งานก่อสร้างด้านสาธารณูปโภค ได้แก่ ถนน ทางด่วน ทางยกระดับ ทางหลวง สะพาน

2.  งานก่อสร้างด้านอุตสาหกรรม ได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม
    โครงสร้างเหล็กต่างๆ

3.  งานก่อสร้างด้านอาคาร ได้แก่ อาคารสูง อาคารสำนักงาน คอนโดมีเนียม

4.  งานก่อสร้างด้านพลังงาน ได้แก่ สถานีไฟฟ้า โรงไฟฟ้าขนาดใหญ่และขนาดกลาง

5.  งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย ระบบประปา
    งานวางสายเคเบิ้ล ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง (หน่วย : ล้านบาท)

  ------------------- --------- -------- --------- -------- --------- --------
  ประเภทงาน           2550               2549               2548      

                      ล้านบาท    %        ล้านบาท    %        ล้านบาท    %

  ด้านสาธารณูปโภค       7,031     40.84    6,375     43.47    5,284     40.42

  ด้านอุตสาหกรรม        830       4.82     870       5.93     743       5.68

  ด้านอาคาร            4,115     23.90    3,361     22.92    5,160     39.47

  ด้านพลังงาน           5,004     29.06    3,873     26.41    1,885     14.42

  ด้านสิ่งแวดล้อม         237       1.38     185       1.26     -         -

  รวม                 17,217    100.00   14,664    100.00   13,073    100.00
  ------------------- --------- -------- --------- -------- --------- --------

-   ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

-   การฟื้นตัวของเศรษฐกิจไทย
    เนื่องจากสภาพการเมืองที่มีความชัดเจนขึ้นภายหลังจากการเลือกตั้ง
    คาดว่ารัฐบาลใหม่จะมีนโยบายการกระตุ้นเศรษฐกิจและการลงทุนที่ชัดเจนมากขึ้น และ
    จะมีการผลักดันให้มีการดำเนินการในโครงการขนาดใหญ่ของภาครัฐ เช่น
    โครงการรถไฟฟ้าขนส่งมวลชน

-   การลงทุนของกลุ่มบริษัท ปตท. ยังคงมีการขยายตัวอย่างต่อเนื่อง

-   การลงทุนภาคเอกชนซึ่งคาดว่าจะมีการฟื้นตัวขึ้นตามสภาวะเศรษฐกิจโดยรวม

-   อัตราดอกเบี้ยที่มีแนวโน้มจะลดต่ำลงซึ่งจะช่วยกระตุ้นเศรษฐกิจโดยรวม

-   การเติบโตของงานก่อสร้างในต่างประเทศ เช่น ประเทศในแถบตะวันออกกลาง เช่น U.A.E
    และ Qatar ประเทศในกลุ่มเอเชียใต้ เช่น อินเดีย ประเทศในกลุ่มอาเซียน เช่น เวียดนาม
    และ ลาว เป็นต้น

ปัจจัยที่มีผลกระทบต่อข้อจำกัดในการประกอบธุรกิจ

-   ราคาน้ำมันที่ยังคงมีราคาที่ปรับตัวสูงขึ้นอย่างต่อเนื่องซึ่งส่งผลต่อต้นทุนวัสดุก่อสร้าง

-   ราคาเหล็กเส้นที่ยังคงปรับตัวสูงขึ้นตามราคาวัตถุดิบในตลาดโลก

-   ค่าเงินบาทที่ยังคงมีแนวโน้มแข็งตัวเมื่อเปรียบเทียบกับสกุลเงินดอลลาร์
    ทำให้ผู้รับเหมาที่ต้องนำเข้าวัสดุก่อสร้างจากต่างประเทศและผู้รับเหมาที่มีรายได้เป็นสกุลเงินต่างประเทศประสบปัญหาการขาดทุนจากอัตราแลกเปลี่ยน

-   แนวโน้มเศรษฐกิจของประเทศสหรัฐอเมริกาที่มีแนวโน้มเข้าสู่ช่วงภาวะถดถอย
    ซึ่งจะส่งผลกระทบต่อการขยายตัวของระบบเศรษฐกิจของประเทศที่เกี่ยวข้อง
    รวมทั้งประเทศไทยด้วยโดยเฉพาะภาคการส่งออก

-   การเปิดเสรีภาคบริการในอนาคตซึ่งรวมถึงธุรกิจรับเหมาก่อสร้างด้วยจะส่งผลให้ผู้รับเหมาก่อสร้างและผู้ประกอบวิชาชีพที่เกี่ยวข้องจากต่างประเทศสามารถเข้ามาแข่งขันได้มากขึ้น

-   ประสิทธิภาพและเสถียรภาพในการดำเนินนโยบายของรัฐบาลใหม่ที่มาจากการเลือกตั้ง
    เนื่องจากเป็นรัฐบาลผสมหลายพรรคซึ่งอาจจะส่งผลให้การตัดสินใจต่างๆ
    ล่าช้าซึ่งรวมถึงโครงการขนาดใหญ่ของภาครัฐด้วย

สิทธิประโยชน์ที่บริษัทได้รับ

บริษัทได้ขึ้นทะเบียนเป็นผู้รับเหมาประเภทต่าง ๆ
กับทางราชการและรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง
โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่าง ๆ ดังต่อไปนี้

คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ)

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2550 บริษัทได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปานครหลวง

+-------------+--------+--------+--------+----------+------+----------+
| สา          | ท่อ     | ท่อ     | ง      | ระบบส    | ร    | สถานีสูบน้ำ |
| ขางานก่อสร้าง | ประธาน | จ่ายน้ำท | านโยธา | ่งน้ำประปา | ะบบผ |          |
|             |        | ่อบริการ |        |          | ลิตน้ำ | ถังเก็บน้ำ  |
+-------------+--------+--------+--------+----------+------+----------+
| ประเภทชั้น    | 2      | 2      | 2      | จดในนาม  | 2    | 2        |
|             |        |        |        | JV       |      |          |
+-------------+--------+--------+--------+----------+------+----------+
| วงเงินก่อสร้าง | มีวงเง  |        |        |          |      |          |
|             | ินขีดควา |        |        |          |      |          |
|             | มสามาร |        |        |          |      |          |
|             | ถในการ |        |        |          |      |          |
|             | รับงานใ |        |        |          |      |          |
|             | หม่มูลค่า |        |        |          |      |          |
|             | 28,722 |        |        |          |      |          |
|             | ล้านบาท |        |        |          |      |          |
+-------------+--------+--------+--------+----------+------+----------+

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

กรมทางหลวงชนบท

  ----------------- ------------------------------------------------- ---------------- -------------------
  สาขางานก่อสร้าง     งานทาง                                            งานสะพาน         งานอุโมงค์ทางลอด

  ประเภทชั้น          พิเศษ                                              พิเศษ             พิเศษ

  วงเงินก่อสร้าง       <------------------ไม่จำกัดวงเงิน---------------->                    
  ----------------- ------------------------------------------------- ---------------- -------------------

 (2) ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

  กลยุทธ์การแข่งขัน

1.  บริษัทมีนโยบายลดต้นทุนการผลิตลง
    โดยการลดความผิดพลาดในการผลิตโดยให้มีการแก้ไขชิ้นงานน้อยที่สุด
    เพื่อเพิ่มศักยภาพในการแข่งขันทางด้านราคาและการทำกำไร

2.  ยึดหลักการดำเนินงานโดยมุ่งเน้นผลงานก่อสร้างที่มีคุณภาพสูง ราคายุติธรรม
    โดยคำนึงถึงความปลอดภัย สิ่งแวดล้อมและสุขอนามัยของงานก่อสร้างเป็นสำคัญ
    รวมทั้งการดำเนินงานให้แล้วเสร็จและส่งมอบงานให้กับลูกค้าตรงตามเวลา

3.  บริษัทมีนโยบายคุณภาพ
    ที่ใช้เป็นแนวทางปฏิบัติภายในองค์กรให้ได้ผลงานออกมาได้มาตรฐานและตอบสนองความต้องการลูกค้า

4.  บริษัทได้พัฒนาส่วนของงานทางด้านวิศวกรรม
    โดยเสริมบุคลากรและการจัดการอบรมความรู้ที่เกี่ยวข้องกับการก่อสร้างอื่น ๆ
    เพื่อเพิ่มทักษะให้กับบุคลากรที่เกี่ยวข้องอย่างต่อเนื่อง

5.  อุตสาหกรรมก่อสร้างเป็นงานที่ต้องการความรู้และความชำนาญของบุคลากรหลาย ๆ สาขา
    โดยเฉพาะในปัจจุบันงานในภาคเอกชนมีลักษณะเปลี่ยนแปลงไป เช่น ในรูปแบบของ Turnkey
    Project
    บริษัทจึงได้เล็งเห็นถึงความต้องการของลูกค้าและได้ปรับรูปแบบของการเสนอราคาและบุคลากรให้สามารถรองรับการแข่งขันรูปแบบที่แปลี่ยนไป
    โดยเน้นการเพิ่มประสิทธิภาพของบุคลากรขององค์กรเพื่อเป็นการลดต้นทุนการผลิตและเตรียมรองรับงานในส่วนภาคเอกชนโดยเฉพาะทางด้านพลังงานที่กำลังขยายตัวเพิ่มมากขึ้นตามสภาพความต้องการที่เพิ่มมากขึ้นรวมถึงการจัดเตรียมบุคลากรเพื่อความพร้อมในการขยายงานก่อสร้าง

  ลักษณะลูกค้า

  บริษัทมีความสามารถในการรับงานก่อสร้างหลากหลายประเภท ลูกค้างานก่อสร้างของบริษัท
  จึงมีความหลากหลายแตกต่างกันไปตามประเภทงาน และบริษัท
  มีความสามารถในการรับงานก่อสร้างได้จากทั้งลูกค้าภาคราชการ รัฐวิสาหกิจและภาคเอกชน

ลักษณะของลูกค้าของบริษัทแบ่งออกได้เป็น 2 กลุ่มใหญ่ คือ ภาคราชการและรัฐวิสาหกิจ
และภาคเอกชน โดยมีสัดส่วนของงาน ภาคราชการ : ภาคเอกชน ในปี 2549 ประมาณ 65.57 :
34.43 ในปี 2550 ประมาณ 69.71 : 30.29

ลูกค้าในภาคราชการและรัฐวิสาหกิจ ในปี 2551
บริษัทยังคงมีเป้าหมายในการรับงานก่อสร้างจากภาครัฐที่มีโครงการลงทุนในโครงการระบบรถไฟฟ้าขนส่งมวลชนขนาดใหญ่
เช่น การรถไฟฟ้าขนส่งมวลชนแห่งประเทศไทย การรถไฟแห่งประเทศไทย
ซึ่งเป็นโครงสร้างพื้นฐานสำคัญที่จะรองรับการเจริญเติบโตทางเศรษฐกิจของประเทศ
ซึ่งคาดว่าจะยังเกิดขึ้นอย่างต่อเนื่อง และรวมถึงหน่วยงานรัฐวิสาหกิจ เช่น
การไฟฟ้าฝ่ายผลิตแห่งประเทศไทย เป็นต้น

ลูกค้าในภาคเอกชนในปี 2551 บริษัทยังคงมุ่งเน้นที่จะรับงานก่อสร้างในธุรกิจที่เกี่ยวข้องกับพลังงาน
เช่น โรงไฟฟ้าขนาดใหญ่ และ ขนาดกลาง
ตลอดจนธุรกิจที่เกี่ยวข้องกับอุตสาหกรรมพื้นฐานของประเทศ เช่น โรงงานปิโตรเคมี
ซึ่งยังคงมีการขยายตัวเพิ่มขึ้นตามอัตราการขยายตัวของเศรษฐกิจ

-   กลุ่มลูกค้าเป้าหมาย

1.  งานภาคราชการและรัฐวิสาหกิจ ซึ่งประกอบด้วย กรมทางหลวงชนบท กรมชลประทาน
    กรมทางหลวง กรุงเทพมหานคร และเทศบาลต่าง ๆ รวมทั้งการรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย การประปานครหลวง

2.  งานภาคเอกชน ประกอบด้วย
    โรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้าขนาดใหญ่และขนาดกลาง
    เช่น กลุ่มบริษัท ปตท.
    บริษัทเอกชนต่างประเทศที่ทำธุรกิจเกี่ยวกับการก่อสร้างโรงงานปิโตรเคมีและโรงไฟฟ้า
    เป็นต้น

โครงสร้างรายได้จากการก่อสร้าง แบ่งตามประเภทลูกค้า

  ------------- --------- -------- ----------- --------- --------- --------
  ลูกค้า          2550               2549                  2548      

                ล้านบาท    %        ล้านบาท      %         ล้านบาท    %

  ภาคราชการ     12,015    69.79    9,615       65.57     9,046     69.20

  ภาคเอกชน      5,202     30.21    5,049       34.43     4,027     30.80

  รวม           17,217    100.00   14,664      100.00    13,073    100.00
  ------------- --------- -------- ----------- --------- --------- --------

-   การจำหน่ายและช่องทางการจำหน่าย

งานในภาคอุตสาหกรรมการก่อสร้างส่วนใหญ่จะต้องใช้การประมูลราคาแข่งขันกับบริษัทก่อสร้างอื่น ๆ
ปัจจุบันงานภาคราชการและรัฐวิสาหกิจจะใช้ระบบ e-Auction
เกือบทั้งหมดตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับขนาดและประเภทของงานและลูกค้า
ในอดีตช่องทางการจำหน่ายจะเน้นภายในประเทศเท่านั้น
แต่เนื่องจากโอกาสงานก่อสร้างในต่างประเทศที่มีมากขึ้น บริษัท
ได้มีการศึกษาถึงแนวทางในการขยายงานไปดำเนินงานในต่างประเทศมากขึ้น

(ข) ภาวะการแข่งขัน

-   สภาพการแข่งขันในอุตสาหกรรม

  การแข่งขันในอุตสาหกรรมก่อสร้างในปี 2550
  มีการแข่งขันสูงเนื่องจากปริมาณงานก่อสร้างในตลาดมีอยู่อย่างค่อนข้างจำกัด
  โดยการลงทุนในภาคก่อสร้างของปี 2550 ในช่วงครึ่งปีแรก การลงทุนขยายตัวเพียง 2.2%
  เปรียบเทียบกับช่วงเดียวกันของปีก่อนซึ่งการลงทุนมีอัตราการขยายตัวอยู่ที่ 4.8%
  โดยการลงทุนภาคเอกชนมีการหดตัวลงโดยสาเหตุหลักเกิดจากภาวะความซบเซาของตลาดอสังหาริมทรัพย์ซึ่งเป็นแหล่งงานก่อสร้างภาคเอกชนที่สำคัญ
  งานก่อสร้างในภาคอสังหาริมทรัพย์ในส่วนที่มีการเติบโตจะกระจุกตัวอยู่ในกลุ่มคอนโดมีเนียมตามเส้นทางรถไฟฟ้า
  โรงแรมและรีสอร์ท
  สำหรับงานก่อสร้างในภาคอุตสาหกรรมมีการขยายตัวต่ำเนื่องจากภาคเอกชนยังคงมีความไม่เชื่อมั่นในสภาวะทางเศรษฐกิจ
  การส่งออกยังคงมีปัญหาจากอัตราแลกเปลี่ยน
  ตลอดจนความสามารถในการแข่งขันของภาคเอกชนลดลงทำให้การลงทุนในภาคอุตสาหกรรมค่อนข้างชะลอตัว
  ยกเว้นการลงทุนของกลุ่มบริษัท ปตท. ที่ยังคงมีการขยายตัวอย่างต่อเนื่อง

  งานก่อสร้างของภาครัฐในช่วงต้นปี 2550
  มีปริมาณไม่มากนักเนื่องจากเกิดความล่าช้าในการเบิกจ่ายงบประมาณประจำปี 2550
  และความล่าช้าของโครงการลงทุนของรัฐวิสาหกิจ เช่น
  โครงการก่อสร้างรถไฟฟ้าขนส่งมวลชนของการรถไฟฟ้าขนส่งมวลชนแห่งประเทศไทย
  แต่อย่างไรก็ตามยังมีงบลงทุนในส่วนของรัฐบาลกลางและองค์การปกครองส่วนท้องถิ่นที่เพิ่มขึ้นตั้งแต่ช่วงไตรมาสที่
  2 ของปี
  ทำให้การลงทุนในภาคก่อสร้างในภาพรวมมีทิศทางที่ดีขึ้นและมีการขยายตัวเพิ่มขึ้นเล็กน้อย
  โดยอัตราการขยายตัวของการลงทุนในภาคก่อสร้างมีการขยายตัวดังนี้

  ------------------ ---------------- ------------------ ------------------
                     รวม              ภาคเอกชน           ภาครัฐ

  ปี 2549             4.0%             2.3%               5.9%

  ไตรมาส 1 ปี 2550    0.4%             -0.6%              1.5%

  ไตรมาส 2 ปี 2550    1.8%             -1.2%              5.0%

  ไตรมาส 3 ปี 2550    1.5%             0.7%               2.1%
  ------------------ ---------------- ------------------ ------------------

  ปริมาณงานก่อสร้างที่ลดลงมากเมื่อเปรียบกับช่วง 2-3 ปีก่อน
  ทำให้การแข่งขันสูงทั้งงานก่อสร้างภาครัฐและเอกชนและการแข่งขันยังคงเน้นด้านราคาเป็นหลัก

-   จำนวนคู่แข่งขันโดยประมาณ

สามารถจำแนกคู่แข่งของบริษัท ตามลักษณะงานก่อสร้างหลักของบริษัท ดังนี้

  - งานทางด้านอาคาร มีคู่แข่งรายใหญ่ประมาณ 15 ราย

  - งานทางด้านสาธารณูปโภค แบ่งเป็น

-   ถนนและสะพาน มีคู่แข่งรายใหญ่ประมาณ 20 ราย

-   งานเขื่อน, คลองส่งน้ำ และระบบประปา มีคู่แข่งรายใหญ่ประมาณ 10 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 12 ราย

-   ขนาดของบริษัท เมื่อเทียบกับคู่แข่งขัน

เมื่อเทียบจากรายได้จากงานก่อสร้างในปีที่ผ่านมาและขนาดของโครงการก่อสร้างที่บริษัท
ดำเนินงาน จัดได้ว่าบริษัท อยู่ใน 3
อันดับต้นของบริษัทก่อสร้างขนาดใหญ่ที่จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

จากการชะลอตัวของการลงทุนในภาคก่อสร้างของปี 2550 ทำให้ปริมาณงานก่อสร้างใหม่ของบริษัท
ชะลอตัวลงและยังคงมีการแข่งขันที่ค่อนข้างสูงในระหว่างผู้รับเหมารายใหญ่ที่มีศักยภาพใกล้เคียงกัน
อย่างไรก็ดีบริษัท ยังคงสามารถรักษาสถานภาพทางการแข่งขัน สร้างผลงานที่ดี มีคุณภาพ
และยังคงได้รับความไว้วางใจจากลูกค้าทั้งภาครัฐและภาคเอกชน ทำให้บริษัท
ยังคงมีงานก่อสร้างอย่างต่อเนื่อง

แนวโน้มภาวะอุตสาหกรรมและสภาพการแข่งขันในอนาคต

สำหรับภาวะธุรกิจก่อสร้างในปี 2551
คาดว่าจะมีการขยายตัวแต่ต้องอยู่ภายใต้เงื่อนไขความชัดเจนในการจัดตั้งรัฐบาลและการผลักดันการเบิกจ่ายงบประมาณของภาครัฐอย่างมีประสิทธิภาพ
เพื่อสร้างความเชื่อมั่นให้กับผู้บริโภคในการใช้จ่ายและกระตุ้นการฟื้นตัวของเศรษฐกิจ
โดยภาคก่อสร้างน่าจะมีการขยายตัวทั้งภาครัฐและภาคเอกชน

งานก่อสร้างภาครัฐ คาดว่าจะมีการเติบโตขึ้น
เนื่องจากมีความชัดเจนในนโยบายของรัฐบาลที่จัดตั้งขึ้นใหม่ในเรื่องการกระตุ้นเศรษฐกิจผ่านการใช้จ่ายและการลงทุน
รวมไปถึงการสร้างความสามารถในการแข่งขันของประเทศโดยการพัฒนาโครงสร้างพื้นฐานขนาดใหญ่ต่างๆ
ที่มีความล่าช้ามาเป็นเวลานาน คาดว่าในปี 2551
จะมีปริมาณงานก่อสร้างภาครัฐเข้ามาในตลาดมากขึ้น โดยโครงการที่คาดว่าจะเริ่มดำเนินการในปี
2551 เช่น โครงการรถไฟทางคู่ โครงการรถไฟฟ้าขนส่งมวลชนสายสีแดง และ สายสีม่วง
โครงการลงทุนในธุรกิจก๊าซและปิโตรเคมีของกลุ่ม ปตท. และ
โครงการลงทุนก่อสร้างโรงไฟฟ้าของการไฟฟ้าฝ่ายผลิตแห่งประเทศไทย

งานก่อสร้างภาคเอกชน ขึ้นอยู่กับความเชื่อมั่นในนโยบายกระตุ้นเศรษฐกิจของรัฐบาล
แต่จากภาวะเศรษฐกิจโลกที่คาดว่าจะชะลอตัวในปี 2551
ซึ่งจะส่งผลกระทบต่อภาคส่งออกและการลงทุนจากต่างประเทศอาจจะทำให้การลงทุนภาคเอกชนเติบโตแต่ในอัตราที่ไม่สูงมาก
โครงการลงทุนที่คาดว่าจะเริ่มดำเนินการในปี 2551 ได้แก่ โครงการโรงไฟฟ้าเอกชนขนาดใหญ่
(IPP) โครงการก่อสร้างโรงไฟฟ้าเอกชนขนาดกลาง (SPP) และโรงงาน ปิโตรเคมี
รวมทั้งโครงการขยายกำลังการผลิตของภาคอุตสาหกรรมที่ได้ใช้กำลังการผลิตจนเต็มหรือเกือบเต็มกำลังการผลิตแล้ว
ตลอดจนโครงการอสังหาริมทรัพย์ เช่น คอนโดมิเนียม โรงแรม และ รีสอร์ท เป็นต้น

งานก่อสร้างในต่างประเทศ คาดว่าจะยังคงเติบโตอย่างต่อเนื่อง
เนื่องจากยังคงมีความต้องการพัฒนาโครงสร้างพื้นฐานโดยเฉพาะในประเทศกำลังพัฒนาในเอเชีย
เช่น โครงการโครงข่ายคมนาคมทางบก โรงไฟฟ้า เขื่อน
และงานก่อสร้างในประเทศแถบตะวันออกกลางซึ่งยังคงมีอยู่อย่างต่อเนื่อง
นับเป็นโอกาสอันดีสำหรับผู้รับเหมาก่อสร้างที่มีศักยภาพในการขยายตลาดและขยายฐานลูกค้าใหม่ๆ

สำหรับแนวโน้มราคาวัสดุก่อสร้าง โดยเฉพาะผลิตภัณฑ์เหล็ก
คาดว่าจะยังคงปรับตัวสูงขึ้นและมีความผันผวนต่อไป
เนื่องจากยังมีความต้องการในตลาดโลกจากจีนและอินเดีย
ทำให้ราคาวัตถุดิบยังคงมีราคาสูงขึ้นอย่างต่อเนื่อง
สำหรับวัสดุก่อสร้างอื่นคาดว่าราคาน่าจะปรับตัวสูงขึ้นตามการเพิ่มขึ้นของราคาน้ำมัน
ในส่วนของวัสดุก่อสร้างที่ต้องมีการนำเข้าจากต่างประเทศปัญหาค่าเงินบาทที่มีความผันผวนจะทำให้ผู้ประกอบการประมาณการต้นทุนได้ยากขึ้น

 (3) การจัดหาผลิตภัณฑ์หรือบริการ

(ก.) ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัทจะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้างและส่งมอบผลงานให้แก่ลูกค้า โดยภาพรวมของการดำเนินงานของบริษัทสามารถแสดงได้ด้วยแผนภูมิต่อไปนี้

[]

เมื่อแบ่งกิจกรรมในบริษัทในการดำเนินงานก่อสร้างสามารถแบ่งกิจกรรมได้ออกเป็น 2 กิจกรรมหลัก คือ กิจกรรมหลักและกิจกรรมสนับสนุน 

กิจกรรมหลัก: กิจกรรมหลักของบริษัทในการนำเสนอสินค้าและบริการเริ่มตั้งแต่กระบวนการหางานก่อสร้างจนดำเนินการส่งมอบงานก่อสร้างที่แล้วเสร็จให้แก่ลูกค้า มีกิจกรรมดังนี้

1.  งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัทมีคุณสมบัติตามที่ลูกค้ากำหนด

-   บริหารสัญญาก่อสร้างต่าง ๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
    เป็นเอกสารด้านเทคนิคและเอกสารด้านราคา
    โดยเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคาจากเจ้าของงานอีกครั้ง
    หลังจากนั้นเจ้าของงานจะแจ้งว่าใครเป็นผู้ชนะการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของงานจะเปิดซองทันที จากนั้นจึงทำการประกาศผู้ชนะการประกวดราคา

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงานโดยตรง
    โดยจะมีการเจรจาต่อรองราคาและเงื่อนไขต่างๆ

รูปแบบการรับงานที่บริษัทได้ใช้อยู่ในปัจจุบันมี 3 รูปแบบ คือ

-   ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของโครงการ งานก่อสร้างส่วนใหญ่ของบริษัท
    จะเป็นการรับงานโดยตรงจากเจ้าของงาน

-   ผู้รับเหมาช่วง (Sub Contractor) การรับเหมางานบางส่วนหรือทั้งหมดของแต่ละโครงการ
    โดยคู่สัญญาเป็นผู้รับเหมาโดยตรงกับเจ้าของโครงการนั้น
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    ต้องใช้ผู้รับเหมาต่างประเทศ เช่น Foster Wheeler, ABB Lumus, Alstom, Chiyoda
    Corporation, Mitsubishi Heavy Industries และ Marubeni เป็นต้น
    ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัทโดยว่าจ้างให้บริษัท
    เป็นคู่สัญญาในโครงการจำนวนมาก

-   กิจการร่วมค้า (Joint Venture) เป็นการเข้าร่วมทำงานของบริษัทหลายๆ
    บริษัทโดยนำจุดเด่นของแต่ละบริษัท
    มาร่วมกันทำโครงการขนาดใหญ่มากซึ่งต้องการเทคโนโลยีเฉพาะทางและต้องใช้ประสบการณ์จุดเด่นของแต่ละบริษัทมาร่วมกัน
    เช่น กิจการร่วมค้า Taisei – Nishimatsu –NKK – Sino-Thai, กิจการร่วมค้า
    Taisei – Sino-Thai เป็นต้น

2.  งานด้านปฏิบัติการ (Operations)

  หลังจากที่ประมูลงานได้และลงนามในสัญญาระหว่างลูกค้ากับบริษัทเรียบร้อยแล้ว ขั้นตอนต่อไป
  คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
  โดยทางฝ่ายปฏิบัติการจะประสานงานร่วมกับหน่วยงานต่าง ๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของการจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการความต้องการเครื่องมือเครื่องจักร วัสดุอุปกรณ์ก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   การควบคุมคุณภาพ บริษัท มีแผนกควบคุมคุณภาพบริหารจัดการในเรื่องการควบคุมคุณภาพงาน
    เพื่อสร้างความมั่นใจในผลงานว่ามีคุณภาพตามมาตรฐานที่ดี ก่อนส่งมอบให้กับเจ้าของงาน

3.  งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัท มีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้างในเวลาที่เหมาะสม 

ให้ความรู้ในการใช้งาน 

ดูแลและบำรุงรักษาให้เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

กิจกรรมสนับสนุน : กิจกรรมที่สนับสนุนกิจกรรมหลักและมีความสำคัญต่อธุรกิจ ช่วยให้สามารถดำเนินงานไปได้อย่างคล่องตัว ประกอบไปด้วยกิจกรรมต่าง ๆ ดังนี้

1.  งานด้านการจัดซื้อจัดจ้าง

ฝ่ายจัดซื้อจัดจ้างดูแลรับผิดชอบในส่วนของการวางแผนและดำเนินการจัดซื้ออุปกรณ์วัสดุก่อสร้าง
สำหรับการดำเนินงานในโครงการต่าง ๆ โดยมีเป้าหมายของการทำงานคือ
เพื่อให้ได้มาซึ่งวัสดุก่อสร้างในราคาที่เหมาะสม จำนวนถูกต้อง
ส่งมอบทันเวลาและทำหน้าที่ในการจัดจ้างผู้รับเหมาย่อย
พร้อมติดตามประเมินผลงานของผู้รับเหมาย่อยและ ผู้จัดจำหน่าย (Supplier)

ส่วนงานจัดซื้อ

การจัดหาวัสดุและอุปกรณ์เพื่อการก่อสร้าง

ในการจัดซื้อวัสดุอุปกรณ์และบริการเพื่อประกอบงานก่อสร้าง บริษัท มีจำนวนผู้จัดจำหน่าย
(Supplier) ที่ผ่านการคัดเลือกและเป็นที่ยอมรับของผู้ประกอบการก่อสร้างทั่วไปเป็นจำนวนมาก
โดยส่วนใหญ่เป็นผู้ประกอบการภายในประเทศ

การจัดหาวัสดุอุปกรณ์และบริการ เพื่อใช้ในการก่อสร้างนั้น
บริษัทสามารถจัดซื้อโดยตรงกับผู้ประกอบการ (Manufacturer) หรือซื้อผ่านตัวแทน (Supplier
representative agent) ภายในประเทศ หรือซื้อจากต่างประเทศโดยตรง
ในการสั่งซื้อวัสดุอุปกรณ์ (Main material) และบริการนั้น ในบางรายการบริษัทมีการซื้อเป็น
Big lot โดยมีกำหนดระยะเวลาส่งมอบ (Schedule) ที่แน่นอน ซึ่งทำให้บริษัท
มีอำนาจต่อรองมากขึ้น

ขั้นตอนการพิจารณาการจัดซื้อวัสดุอุปกรณ์และบริการของบริษัท ประกอบด้วย

1.  ทางด้านเทคนิค วัสดุอุปกรณ์และบริการต้องถูกต้องตาม Technical Data,
    Specification และต้องมีการประกันคุณภาพ โดยมีกำหนด Guarantee และ Warranty
    Period ตามข้อกำหนดของเจ้าของงาน

2.  พิจารณาด้าน Commercial Term มี Bid Summary, Cost Evaluation, Cost
    Analysis และCost Control
    ราคาที่ได้ต้องเป็นที่ยอมรับอย่างสมเหตุสมผลและต้องอยู่ในงบประมาณที่กำหนด

การจัดซื้อวัสดุอุปกรณ์ก่อสร้างและบริการในปี 2550 ยังคงมีอยู่ในปริมาณที่สูง
เนื่องจากบริษัทยังมีโครงการที่อยู่ระหว่างการก่อสร้างอีกมาก รวมถึงโครงการใหม่ๆที่รับเข้ามาเพิ่ม
การจัดซื้อวัสดุอุปกรณ์ก่อสร้างและบริการนั้น ต้องได้มาตรฐานและเป็นไปตามข้อกำหนด
(Specification) ต่าง ๆ หรือเป็นไปตามข้อตกลงในสัญญาของเจ้าของงาน
ทั้งที่เป็นหน่วยราชการ รัฐวิสาหกิจและหน่วยงานเอกชน โดยวัสดุอุปกรณ์ต่าง ๆ
สามารถผ่านการตรวจสอบจากสถาบันทางราชการ หรือหน่วยงานมาตรฐานอิสระ
ซึ่งเป็นที่ยอมรับของทางราชการและหน่วยงานเอกชน

บริษัทเปิดโอกาสให้กับ ผู้จัดจำหน่าย (Supplier) ทุกรายเข้าแข่งขันประกวดราคา
ภายใต้กฎเกณฑ์เดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์ก่อสร้างและบริการที่ดีถูกต้องตามกฎเกณฑ์ เป็นไปตามมาตรฐานสากล
และราคาสมเหตุสมผล

สภาพปัญหาเกี่ยวกับวัตถุดิบ

ความผันผวนของราคาวัสดุต่าง ๆ ที่ใช้ในงานก่อสร้าง โดยส่วนใหญ่แนวโน้มเป็นการปรับเพิ่มขึ้น
โดยมีสาเหตุมาจาก

1.  ปัญหาของการปรับขึ้นของราคาน้ำมันเชื้อเพลิงและผลิตภัณฑ์ของปิโตรเลียม
    ทำให้ต้นทุนการผลิตและการขนส่งเพิ่มขึ้นในทุกภาคส่วน

2.  ปัญหาเนื่องจากการขาดแคลนแรงงาน (Skilled Labor)

3.  ปัญหาเหล็กเส้น, เหล็กแผ่น ปรับตัวขึ้นราคาอย่างต่อเนื่อง
    เป็นผลมาจากการขาดแคลนวัตถุดิบและการขึ้นราคาในตลาดโลก

ส่วนงานจัดจ้าง

การจัดหาผู้รับเหมาย่อย (Subcontractor)
ที่ตรงกับความต้องการของแต่ละงานในแต่ละหน่วยงาน มีกระบวนการจัดจ้าง ดังนี้

-   ตรวจสอบรายละเอียดงานที่ต้องการสั่งจ้าง

-   คัดเลือกรายชื่อผู้รับเหมา ตามข้อกำหนดของสัญญา (ถ้ามี)
    โดยคัดเลือกจากรายชื่อผู้รับเหมาที่ขึ้นทะเบียนไว้ และรายชื่ออื่น ๆ ตามความเหมาะสม

-   เชิญผู้รับเหมามารับแบบและชี้แจงรายละเอียดเพื่อเสนอราคา

-   รวบรวมใบเสนอราคาและทำการเปรียบเทียบราคาพร้อมเงื่อนไข

-   เจรจาต่อรองกับผู้รับเหมาที่เสนอราคาและเงื่อนไขดีที่สุด 3 อันดับแรก

-   สรุปเลือกผู้รับเหมาและนำเสนอผู้บริหารเพื่ออนุมัติการจ้าง

-   ติดต่อประสานงานระหว่างผู้บริหารโครงการและผู้รับเหมาที่ได้รับคัดเลือก
    เพื่อประชุมทำความเข้าใจและวางแผนการทำงาน

จำนวนผู้จำหน่ายวัตถุดิบ

บริษัทมีการจัดทำทำเนียบผู้จัดจำหน่าย (Supplier) และผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวนผู้จัดจำหน่าย
(Supplier) และผู้รับเหมาย่อย (Subcontractor) อยู่ในทำเนียบของบริษัทจำนวนมาก
โดยที่บริษัทไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% ของรายได้รวมและบริษัท ไม่มีการว่าจ้างผู้รับเหมาย่อย
(Subcontractor) รายใดรายหนึ่งเกินกว่า 30% ของรายได้รวม

สัดส่วนการจัดซื้อในและต่างประเทศ

-   การจัดซื้อในประเทศ 99.87%

-   การจัดซื้อต่างประเทศ 0.13%

2.  งานด้านการเงินและบัญชี

งานด้านการเงิน

ดูแลรับผิดชอบในส่วนของ การจัดหาเงินทุนหมุนเวียนในโครงการก่อสร้าง
รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier
และการทำหนังสือค้ำประกัน

งานด้านบัญชี

ดูแลรับผิดชอบในส่วนของการจัดทำรายงานทางการเงินต่าง ๆ
เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย การยื่นภาษีอากร

3.  งานด้านทรัพยากรบุคคล

ดูแลรับผิดชอบในส่วนของ งานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งานสวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่
ฝ่ายทรัพยากรบุคคลของบริษัทมีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุก ๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทก็จะดำเนินการจัดหาผู้เชี่ยวชาญในด้านนั้น ๆ
เข้ามาดำเนินการโดยตรง

4.  งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนาและบำรุงรักษาระบบเทคโนโลยีสารสนเทศขององค์กร
บริษัท
มีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน

5.  งานด้านบริหารงานทั่วไปและกฎหมาย

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ธุรการทั่วไปและธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัท ซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่าง ๆ

6.  งานด้านพัฒนาธุรกิจและวิเคราะห์โครงการ

ดูแลรับผิดชอบในการหาโอกาสทางธุรกิจใหม่ ๆ
ร่วมมือกับฝ่ายประมาณราคาในการหาช่องทางทางการตลาดใหม่ ๆ
ศึกษาความเป็นไปได้ของโครงการต่าง ๆ ประเมินศักยภาพของเจ้าของงานและคู่ค้า

2.  ผลกระทบต่อสิ่งแวดล้อม

บริษัทตระหนักถึงผลกระทบต่อสิ่งแวดล้อมเป็นสำคัญ นอกจากการปฏิบัติงานตามกฎระเบียบปฏิบัติ
ในการอนุรักษ์สิ่งแวดล้อมแล้วบริษัทได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัท
ไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

มาตรการลดผลกระทบและมาตรการติดตามตรวจสอบคุณภาพสิ่งแวดล้อม
ที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
ซึ่งบริษัทได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่าง
    ๆ ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง เช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่าง ๆ
    ที่ใช้ในพื้นที่ก่อสร้างเพื่อป้องกันการปล่อยเขม่า ฝุ่นละออง
    ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งบริษัทจัดให้มีป้ายสัญญาณเพื่อความคล่องตัวและความปลอดภัยในการจราจรและลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร

3)  ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

ผลกระทบกับแหล่งชุมชนใกล้เคียง

1)  มีผู้แทนของบริษัทเข้าร่วมฟังชี้แจงในการประชุมกรรมการหมู่บ้าน หรือ อบต.
    ในเรื่องที่เกี่ยวข้องกันการดำเนินงานของบริษัท

2)  ติดป้ายประกาศแจ้งรายละเอียด ชื่อและสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชน ดังที่บริษัทมีนโยบายในการช่วยเหลือสังคม
    โดยการมอบทุนการศึกษาและอุปกรณ์การศึกษา และการก่อสร้างอาคารเรียน อาคารห้องสมุด
    ให้แก่โรงเรียนต่าง ๆ ที่ขาดแคลนในบริเวณหน่วยงานก่อสร้าง
    บริษัทยังคงสานต่อนโยบายช่วยเหลือสังคมอย่างต่อเนื่อง

4)  ในกรณีเกิดปัญหามวลชน

-   เร่งแจ้งหน่วยราชการเพื่อเป็นผู้ไกล่เกลี่ย

-   ติดตามผลสรุปทำรายงานทุกสัปดาห์ จนสิ้นสุดปัญหา

บริษัทได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย อาชีวอนามัยและสภาพแวดล้อมในการทำงาน

บริษัทถือว่าความสำเร็จที่สมบูรณ์ของงานต้องมาพร้อมกับความปลอดภัย
อาชีวอนามัยและสภาพแวดล้อมในการทำงานของพนักงานและลูกจ้างรวมไปถึงผู้มีส่วนร่วมทุกคน
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
เป็นสิทธิที่ผู้ร่วมงานทุกคนจะต้องได้รับ ความปลอดภัยจึงถือเป็นคุณค่าอันหนึ่งขององค์กร
ที่ถือปฏิบัติมาและจะต้องสืบทอดต่อไป
ผู้บริหารและพนักงานทุกคนจะได้รับมอบหมายให้รับผิดชอบดูแลความปลอดภัยตามส่วนงานเป็นลำดับ
โดยมิให้ถือว่าความปลอดภัยเป็นส่วนเพิ่มเติม
แต่ความปลอดภัยเป็นงานที่จะต้องทำให้สำเร็จและจะต้องคำนึงถึงก่อนเสมอ

นโยบายความปลอดภัย

ผลสะท้อนจากแนวคิดดังกล่าว บริษัทได้กำหนดให้เป็นนโยบายความปลอดภัยต่อพนักงานทุกคนดังนี้

1.  บริษัทถือเป็นหน้าที่ความรับผิดชอบของบริษัทต่อสังคมและผู้ปฏิบัติงานทุกคนในอันที่จะส่งเสริมและสนับสนุนการดำเนินงานด้านความปลอดภัย
    อาชีวอนามัย และสภาพแวดล้อมในการทำงาน
    รวมถึงการป้องกันผลกระทบและดูแลรักษาสิ่งแวดล้อม

2.  บริษัทจะจัดให้มีระบบการบริหารจัดการ ความปลอดภัย อาชีวอนามัย
    และสภาพแวดล้อมในการทำงาน ที่สอดคล้องและไม่ต่ำกว่าเกณฑ์ที่กฎหมายกำหนด

3.  บริษัทกำหนดเป็นนโยบายให้ผู้บริหารและผู้บังคับบัญชาทุกคนมีหน้าที่ดูแลรับผิดชอบในเรื่อง
    ความปลอดภัย อาชีวอนามัย และสภาพแวดล้อมในการทำงาน ของผู้ใต้บังคับบัญชา
    และให้เป็นไปตามกฎระเบียบที่บริษัทกำหนดขึ้นโดยเข้มงวดกวดขัน
    และให้อิสระกับผู้บริหารทุกระดับอย่างเต็มที่ ในการดำเนินงานใดๆ เพื่อให้บรรลุผลนี้

4.  บริษัทกำหนดเป็นนโยบายให้พนักงานและผู้ปฏิบัติงานทุกคน
    ต้องมีหน้าที่รับผิดชอบในการปฏิบัติงานให้เกิดความปลอดภัย อาชีวอนามัย
    และสภาพแวดล้อมในการทำงาน ตามกฎระเบียบที่บริษัทได้กำหนดขึ้นโดยเคร่งครัด

5.  บริษัทจะให้การสนับสนุน จัดหาเครื่องมือ เครื่องใช้ อุปกรณ์ ที่มีสภาพปลอดภัย
    รวมถึงจัดหาอุปกรณ์ทางด้านความปลอดภัยต่างๆ แก่ผู้ปฏิบัติงาน
    ตลอดจนจัดให้มีสภาพการทำงาน และวิธีการทำงานที่ปลอดภัย ส่งเสริมให้ความรู้แก่ผู้ปฏิบัติงาน
    และจูงใจให้เกิดการทำงานที่ปลอดภัย
    และคำนึงถึงการป้องกันผลกระทบต่อสิ่งแวดล้อมอย่างเต็มที่

6.  บริษัทกำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงานและจัดทำโครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

องค์ประกอบสำคัญของงานความปลอดภัย (Key element of safety plan)

-   มาตรฐานความปลอดภัย อาชีวอนามัยและสิ่งแวดล้อม (Company HSE manual)

-   การอบรมให้กับพนักงานทุกระดับ (Safety training programs for all staff
    position)

-   การอบรมให้ความรู้และปลูกฝังทัศนคติที่ดีแก่ผู้เข้าใหม่ (New employee orientation and
    training program)

-   กิจกรรมส่งเสริม สนับสนุนและให้รางวัลความปลอดภัย (Safety promotion and
    incentive program)

-   การประเมินความเสี่ยงและการป้องกัน (Job safety analysis (JSA) program for
    all major and high risk work)

-   ระบบการสอบสวนและรายงานอุบัติเหตุเพื่อการปรับปรุงแก้ไข (Accident investigation
    and reporting system with follow up corrective measures)

-   การจัดทำสถิติและการวิเคราะห์ (Accident statistic and analysis)

-   การจัดเตรียมวิธีการทำงานและการป้องกันก่อนเริ่มงาน (Preparing work method
    statement and accident prevention method)

-   การกำกับดูแลและการตรวจความปลอดภัย (Safety audit and inspection)

นอกจากการดำเนินการป้องกันโดยมาตรการต่าง ๆ แล้ว บริษัท
เล็งเห็นถึงความจำเป็นในการสร้างให้ความปลอดภัยเป็นส่วนหนึ่งของความสำเร็จในงาน (Safety
in Process)
เป็นสิ่งที่ต้องกระทำเพื่อให้เกิดการทำงานที่ปลอดภัยที่ยั่งยืนและแทรกอยู่ในระบบความคิดของการทำงานเสมอ
บริษัทจัดให้มีการปลูกฝังทัศนคติและความเข้าใจในการบริหารและดูแลงานความปลอดภัยให้กับพนักงานทุกระดับด้วย
โดยได้จัดให้มี Safety Talk เป็นประจำสม่ำเสมอในทุกหน่วยงาน
เพื่อให้พนักงานและลูกจ้างทุกคนมีความรู้ความเข้าใจในการทำงานและรับทราบถึงข้อมูลข่าวสารต่าง
ๆ ที่เกี่ยวกับความปลอดภัย
อาชีวอนามัยและสิ่งแวดล้อมทั้งจากหน่วยงานของตนเองและหน่วยงานภายนอกที่เกี่ยวข้อง

ในปี 2550 ที่ผ่านมา บริษัท ได้จัดนิทรรศการความปลอดภัย อาชีวอนามัยและสิ่งแวดล้อม จำนวน 2 ครั้งขึ้นที่หน่วยงานโครงการก่อสร้างโรงไฟฟ้าพลังงานความร้อนร่วม จ.ราชบุรี และหน่วยงานโครงการก่อสร้างโรงไฟฟ้าพลังงานความร้อนร่วมพระนครใต้ เพื่อให้พนักงานได้ตระหนักถึงความสำคัญในการปฏิบัติงานโดยตั้งอยู่บนพื้นฐานของความปลอดภัย อาชีวอนามัยและสิ่งแวดล้อม อีกทั้งเป็นการสร้างจิตสำนึกให้แก่ผู้ปฏิบัติงาน รวมถึงการประชาสัมพันธ์ชื่อเสียงองค์กร ที่มุ่งมั่นสร้างมาตรฐานความปลอดภัย อาชีวอนามัย และสภาพแวดล้อมในการทำงานที่ดี นอกจากนั้นแล้ว ยังได้จัดกิจกรรมรณรงค์ป้องกันและต่อต้านยาเสพติด โดยการสุ่มตรวจปัสสาวะของผู้ปฏิบัติงาน จำนวนทั้งสิ้น 843 คน สำหรับผู้ที่ตรวจสอบพบสารแอมเฟตามีนส์ในปัสสาวะจะดำเนินการส่งบำบัด เมื่อหายขาดแล้วก็จะรับกลับเข้าทำงานตามนโยบายของรัฐบาล และได้จัดส่งเสริมความปลอดภัย อาชีวอนามัย และสิ่งแวดล้อมประจำปี 2550 โดยการจัดกิจกรรมประกวดหน่วยงานดีเด่นด้านความปลอดภัยฯขึ้น เพื่อเป็นการกระตุ้นให้พนักงานและลูกจ้างทุกคนในบริษัท มีส่วนร่วมในการดำเนินงานกิจกรรมความปลอดภัย

สถิติความปลอดภัย ( Safety Statistic)

ในปี 2550 บริษัท
มีสถิติอุบัติเหตุต่ำกว่าค่าเฉลี่ยของกลุ่มบริษัทก่อสร้างในอุตสาหกรรมและต่ำกว่าค่าเฉลี่ยของกลุ่มบริษัทในทุกประเภทของกิจการภายในประเทศด้วย

[]

ที่มา : ฝ่ายสถิติและรายงาน กองวิจัยและพัฒนา สำนักงานประกันสังคม, ข้อมูลบริษัท 

(4) งานที่ยังไม่ส่งมอบเฉพาะงานโครงการที่มีมูลค่าสูง

-   งานที่ยังไม่ส่งมอบ ณ วันสิ้นงวด 31 ธันวาคม 2550 ที่มีมูลค่ามากกว่า 10%
    ของรายได้รวมมีดังนี้

+--------------------------------------+-----------------+------------+
| ชื่อโครงการ                            | เจ้าของงาน       | ที่ตั้ง        |
+======================================+=================+============+
| โครงการ                              | การร            | กรุงเท      |
| ระบบขนส่งทางรถไฟเชื่อมท่าอากาศยานสุวรรณภูมิ | ถไฟแห่งประเทศไทย | พมหานครและ |
| และสถานีรับส่งผู้โดยสารอากาศยานในเมือง     |                 | สมุทรปราการ |
+--------------------------------------+-----------------+------------+
| โครงการระบายน้ำบริเวณสนามบินสุวรรณภูมิ     | กรมชลประทาน     | สมุทรปราการ |
| ส่วนที่ 3                               |                 |            |
+--------------------------------------+-----------------+------------+
| โครงการก่อสร้างระบบประปานครราชสีมา      | เทศ             | นครราชสีมา  |
|                                      | บาลนครนครราชสีมา |            |
+--------------------------------------+-----------------+------------+
| โครงการก่อสร้างศูนย์ราชการกรุงเทพมหานคร   | บจก.ธนารักษ์พัฒนา  | กร         |
| (สัญญาที่ 2)                            |                 | ุงเทพมหานคร |
|                                      | สินทรัพย์          |            |
+--------------------------------------+-----------------+------------+
| โครงการก่อสร้างศูนย์ราชการกรุงเทพมหานคร   | บจก.ธนารักษ์พัฒนา  | กร         |
| (สัญญาที่ 4)                            |                 | ุงเทพมหานคร |
|                                      | สินทรัพย์          |            |
+--------------------------------------+-----------------+------------+
| โครงการก่อสร้างศูนย์ราชการกรุงเทพมหานคร   | บจก.ธนารักษ์พัฒนา  | กร         |
| (สัญญาที่ 5)                            |                 | ุงเทพมหานคร |
|                                      | สินทรัพย์          |            |
+--------------------------------------+-----------------+------------+
| โครงการก่อสร้างทางยกระดับด              | การทางพิเศษ      | สมุทรปราการ |
| ้านทิศใต้สนามบินสุวรรณภูมิเชื่อมทางพิเศษบูรพาวิถี |                 |            |
|                                      | แห่งประเทศไทย    |            |
+--------------------------------------+-----------------+------------+